

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2022. november 14-i rendes ülésére**

**Napirend tárgya:**

**Épület üzemeltetési feladatok ellátására szóló pályázat elbírálása**

**A napirendet tárgyaló ülés dátuma**: **2022. 11.14.**

**A napirendet tárgyaló ülés:** **Képviselő-testület**, **Pénzügyi Bizottság**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**:

**3. Költségkihatások és egyéb szükséges feltételeket, illetve megteremtésük javasolt forrásai:**

A költségvetésben biztosított pénzügyi források

**4. Tényállás bemutatása:**

**Telki Község Önkormányzatának tulajdonában lévő épületek üzemeltetési feladatainak ellátására szóló szerződés 2022. november 30. -án lejár.**

A képviselő-testület 114/2022.(X.10.)önkormányzati határozatával döntött arról, hogy pályázatot ír ki az épület üzemeltetési feladatok ellátására.

Telki község Önkormányzat és intézményei - 104/2022.(IX.14.) számú önkormányzati határozatával jóváhagyott - Beszerzési szabályzatának VI. 4.3 pontja alapján meghirdetett nyílt, hirdetmény útján közzétett pályázati felhívásra egy érvényes pályázat érkezett.

A beérkezett pályázat: Norogáz Építési és Épületgépészeti Szolgáltató Kft. 2800 Tatabánya, Blaha Lujza u.50. 1/3. ajánlata

Ajánlati ár: 1.100.000.- Ft+Áfa/hó

A beszerzési szabályzat II. 4.4. pontja alapján:

***Tárgyalásra abban az esetben is lehetőség van- ha a beérkezett ajánlatok ajánlati árai meghaladják a tervezett becsült és rendelkezésre álló összeget, az Ajánlatkérő a bontás után az ajánlattevők kiértesítésével dönthet tárgyalás tartásáról minden érvényes ajánlattevő meghívásával***.

A beérkezett ajánlat az önkormányzat költségvetésében rendelkezésre álló pénzügyi fedezet mértékét meghaladja, ezért tárgyalásos eljárást kezdeményeztünk az érvényes ajánlatot benyújtó Ajánlattevővel.

A tárgyalás eredményeként a Vállalkozó ajánlatát módosította.

**Módosított ajánlati ár:**

* Ajánlati ár: 900.000.- Ft+Áfa.
* Intézménybezárásra kerülne sor, abban az esetben az ajánlati ár 765.000.- Ft+Áfa/hó.
* Műszaki tartalom csökkentés a homokozók felásása ( április 15-okt.30-ig), Homokozó-keretek ellenőrzése, szükség szerinti javítása, felületkezelése. Évente 6 alkalommal tétel kikerül a szerződéses teljesítések közül.

Az ajánlatokat értékelő bíráló bizottság az ajánlatot érvényesnek nyilvánította, az eljárást eredményesnek javasolja nyilvánítani.

Telki, 2022. november 4. Deltai Károly

polgármester

**Határozati javaslat**

**Telki község Önkormányzat Képviselő-testülete
…/2022. (XI. ) Öh. sz. határozata**

**Épületüzemeltetési feladatok ellátására szóló pályázat elbírálása**

Telki község Önkormányzat Képviselő-testülete úgy határoz, hogy Telki Község Önkormányzatának tulajdonában lévő épületek üzemeltetési feladatainak ellátására - határozott időre egy évre 2022. december 1.napjától 2023.november 30.napjáig terjedő időre – meghirdetett pályázatot, melyre egy Ajánlat érkezett eredményesnek nyilvánítja.

Az Ajánlattevő által benyújtott érvényes ajánlat- mely az önkormányzat által rendelkezésre álló pénzügyi fedezet mértékét meghaladja – tekintetében az önkormányzat tárgyalásos eljárást folytatott le.

A tárgyalás során az Ajánlattevő ajánlatát módosította és módosított ajánlati árként 900.000.- Ft +Áfa /hó, intézménybezárás esetén 765.000.- Ft+Áfa/hó Vállalkozói díjat jelölt meg.

A képviselő-testület az Ajánlattevő által adott módosított ajánlatot elfogadta, annak fedezetét az önkormányzat 2022.évi és 2023.évi költségvetésében biztosítja.

Felelős: Polgármester

Határidő: azonnal